تورکیه هیندیستان آنایاساسیندا جامو کشمیره موختاریت ایستاتوسو وئرن 370-جی ماده‌نین لغوی‌نین بؤلگه‌ده موجود گرگین‌لیگی آرتیرماسیندان ناراحات‌لیق دویدوغونو بیلدیردی.
تورکیه خاریجی ایشلر ناظیرلیگیندن وئریلن یازیلی معلوماتا گؤره، تورکیه پروبلئمین دیالوق و بیرلشمیش میللت‌لر تشکیلاتی قرارلاری چرچیوه‌سینده بوتون جامو کشمیر خالقی ایله پاکیستان و هیندیستانین قانونی منفعت‌لری گودوله‌رک حله قوووشدورولماسینی آرزولاییر. شرحده بیلدیریلیر: "طرف‌لر ایستیرسه، بؤلگه‌ده گرگینلیگین آزالدیلماسی اوچون تحفه وئرمه‌یه حاضردیر."
قئید ائدک کی، هیندیستان یاریم عصردن چوخ‌دور جامو کشمیره ایمتیاز وئرن آنایاسانین 370-جی ماده‌سینی لغو ائده‌رک بؤلگه‌نین خصوصی ایستاتوسونو اورتا‌دان قالدیردی. جامو کشمیری ایکی بیرلیک تورپاغینا آییران "جامو کشمیرین یئنی‌دن قورولماسی تکلیفی" فدرال پارلامئنتین اوست قانادی ایالت‌لر مجلیسی 61 "رد" سسینه قارشی 125 "بلی" سسیله قبول ائدیلیب.
